《羑里歌》
元代·陈孚

若有人兮羑里。玄端兮玉几。昔炮烙兮将累以死。

今閟宫兮百世纪。望糟丘兮朝歌。彼罔有悛兮柰何。

横流污兮滂沱。河有龙兮洛有龟。藐余繇兮明夷。

人弗问兮上帝临之。帝独□兮漳之渚。水曾波兮神灵雨。

已矣乎文不在兹兮使我心苦。

作者简介：陈孚（1259 — 1309）元代学者。字刚中，号勿庵，浙江临海县太平乡石唐里（今白水洋镇松里）人。至元年间，上《大一统赋》，后讲学于河南上蔡书院，为山长，曾任国史院编修、礼部郎中，官至天台路总管府治中。诗文不事雕琢，纪行诗多描摹风土人情，七言古体诗最出色，著有《观光集》、《交州集》等。